hotchpotch/miracl-hf-unified huggingface dataset:
దమ్మలి
దమ్మలి : ఆంధ్ర ప్రదేశ్ వెనుకబడిన కులాల జాబితా బీసీ-ఏ గ్రూప్‌ లోని 22వ కులం. పెద్దమ్మవాళ్ళు, దేవరవాళ్ళు, ఎల్లమ్మవాళ్ళు, ముత్యాలమ్మవాళ్ళు, దమ్మలి, దమ్మల, దమ్ముల, దామల, పెద్దమ్మలవాండ్లు అనే పేర్లతో కూడా పిలుస్తారు. ఈ కులానికి సంబంధించిన కులధృవీకరణ పత్రాలను గతంలో శ్రీకాకుళం జిల్లాలో మాత్రమే ఇచ్చేవారు ఇకపై అన్ని జిల్లాల్లో ఇస్తారు.
భయంకరమైన డప్పుల శబ్ధంతో చెళ్లు చెళ్లున కొరడాలతో కొట్టుకుంటూ తిరిగే మనుషులు. ఓ విచిత్రమైన భయానక వాతావరణాన్ని సృష్టించి యాచన చేసే వీరిని పెద్దమ్మలవాండ్లు అంటారు. మన సమాజం నాగరికంగా ఎంత ఎదిగినా వీరు మాత్రం నేటికీ అనాగరికంగా బతకడం వ్యవస్థలోని లోపానికి అద్దం పడుతోంది. లక్షా యాభై వేల జనాభా ఉంది. పెద్దమ్మలవాండ్ల వేషధారణ, యాచించే విధానం విచిత్రంగా ఉంటే, వారి హావభావాలు భయభ్రాంతులను చేస్తా యి. ఇక వారి వాయిద్య రొద కర్ణకఠోరంగా ఉంటుంది. కనుకనే చాలా మంది వీరిని తమ గుమ్మం ముందు నుంచి సాగనంపేందుకు ఎంతోకొంత ధర్మం చేసి పంపిం చేయాలనుకుంటారు. మగవారు నిక్కరు, టీషర్టు వేసు కుని కొరడాతో ఛళ్లున చరుచుకుంటూ గడపగడపకూ తిరుగుతుంటాడు. భిక్ష వేయటం ఆలస్యమైతే కత్తితో తమ చేతికి గాయం చేసుకుంటారు. ఇలా తమని తాము హింసించుకుంటూ నాలుగు డబ్బులు సంపాదించడానికి ఈ కులంలోని పురుషులు తిరుగుతుంటే, వారి వెనకాల డోలు వాయిస్తూ బిక్షాటనలో పాలుపంచుకుంటారు మహిళలు. ఇదే కులంలోని కొందరు మహిళలు పెద్దమ్మతల్లి బొమ్మను నెత్తిన పెట్టుకునో, పాలుతాగే బిడ్డను చేటలో పెట్టుకునో అడుక్కుంటారు. రకరకాల వేషధారణలతో వీరు మనకు కనిపిస్తారు.
సహజంగా వీరిని చూసి ప్రజలు భయపడతారు. వాస్తవానికి వీరికే ప్రజలను చూస్తే భయం. వీరి నివాస ప్రాంతానికి ఎవరు వెళ్లినా వారేం చేస్తారోననే భయంతో నోరు మెదపటాకిని కూడా ఇష్టపడరు. యాచక వృత్తికి వెళ్లని రోజున వేటకు వెళ్లి సమీన అడవులలో చిన్న చిన్న జంతువులను వేటాడతారు. పట్టణాలలోని పిల్లులు, ఉడతలను పట్టుకుని కాల్చుకు తింటారు. ఆధునిక సమాజంలో తీవ్రమార్పులు వచ్చినప్పటికీ వీరిలో ఇంకా అనాగరిక లక్షణాలే ఎక్కువ. పెద్దమ్మలవాండ్లలో బాల్య వివాహాలు ఎక్కువ. కుటుంబ నియంత్రణ పాటించరు. బహు భార్యత్వం కూడా అమలు జరుగుతోంది. నేటికీ వీరు గ్రామాలకి దూరంగా బతుకుతున్నారు. మిగతా యాచకవృత్తుల వారితో పోల్చుకుంటే వీరి సం పాదన ఎక్కువే. రోజుకు నాలుగు కేజీల బియ్యం, రెండు వంద రూపాయలకు పైగా చిల్లరడబ్బులు చేతికందు తాయి. అయినా తిండితినరు. దాచుకున్న సొమ్మంతా దాచి ఎవరికో ఒకరికి ఇచ్చి మొత్తం పోగొట్టుకుంటారు. ప్రజల్లో దానగుణం తగ్గిందంటారు పెద్దమ్మలవాళ్లు. కనుకనే ఈ వృత్తికి స్వస్తి పలికేవారి సంఖ్య గణనీయంగా పెరుగుతోంది. గ్రామీణ ప్రాంతాలలో బతకలేక పట్టణాలకు వలస వస్తున్నారు. హైదరాబాదు‌ లో జి.హెచ్‌.ఎం.సి. చెత్తబండ్లు లాగే పనిలో వీరు ఎక్కువగా కనిపిస్తారు. పెద్దమ్మలవాండ్లు జీవితంలో మార్పు వచ్చింది. యాచక వృత్తి నుంచి గాడిద పాల వ్యాపారులుగా మారారు. దగ్గు, ఉబ్బసం వంటి వ్యాధులకు గురైన పిల్లలకు గాడిదపాలు పట్టించేవారి సంఖ్య పెరిగింది. చర్మవ్యాధుల నుండి రక్షణకు కూడా పెద్దలు ఈ పాలు తాగుతున్నారు. ఈ డిమాండ్‌ని దృష్టిలో పెట్టుకొని హైదరాబాదు‌కు వీరు గాడిదలను తోలుకువచ్చి, కావాల్సిన వ్యక్తి ఎదురుగా గాడిదపాలు పిండి ఇస్తారు. జండూబామ్‌ సీసా సైజ్‌ పాల ఖరీదు పది రూపాయల వంతున హైదరాబాదు‌లో అమ్మితే, ఇతర ప్రాంతాలలో ఐదు రూపాయలకే అమ్ముతారు. గాడిద మాంసానికి కూడా గిరాకీ పెరిగింది. పలు వ్యాధులు తగ్గుతాయనే నమ్మకం ప్రజల్లో ఉండటంతో కిలో 80 రూపాయలకు అమ్ముడుపోతోంది.
విషయ సూచిక
విషయసూచిక అనగా ఏదైన విషయమును గురించి ముందు క్లుప్తముగ వ్రాయుట. ఏ పుస్తకంలో అయినా మొదటి పేజీలో ఈ విషయసూచిక ఉంటుది. అది లోపల పేజీలలో ఏ విషయం ఎక్కడ ఉన్నదో తెలియ పరుస్తుంది. దీనిని ఆంగ్లములో 'Index' అంటారు. 
ఉదాహరణకి "చందమామ" పుస్తకంలో విషయసూచిక ఏ కథ ఏ పేజీలో ఉన్నదో తెలియ జేస్తుంది.
ఈ విషయసూచిక లేకపోతే పుస్తకంలో ఏ అంశం ఎక్కడ ఉందో తెలుసుకోవడం కష్టం అవుతుంది. అందువలన ఈ విషయసూచిక ప్రతి పుస్తకంలో ఉండ వలెను.
విషయసూచిక లేకుండా అసలు పుస్తకాలే ఉండవు.
విషయ సూచిక ని ఆంగ్లములో 'Table Of Contents'అని కూడా అంటారు.
ఉదాహరణ కి మన " వికీపీడియా "నే తీసుకోండి. 
దీని లో ఏదైన వ్యాసం గురించి చూస్తే ముందు గా "విషయ సూచిక" ఉంటుంది. 
దీనిని బట్టి మనం లోపల ఏమేమి ఉన్నవో ముందుగానే చూడవచ్చు.
రాగతి పండరి
రాగతి పండరి (జూలై 22, 1965 - 19 ఫిబ్రవరి, 2015) తెలుగు వ్యంగ్య చిత్రకారులు/కార్టూనిస్టులలో (వాగ్దేవి, కె.సి లలిత అడపాదడపా వ్యంగ్య చిత్రాలను ప్రచురించినప్పటికీ), రాశిలోనూ, వాసిలోనూ సమానమైన కీర్తి ప్రతిష్ఠలను ఆర్జించుకున్న ఏకైక మహిళా కార్టూనిస్ట్. అదొక్కటే ప్రత్యేకత కాదు, అనతి కాలంలోనే తెలుగు వ్యంగ్య చిత్ర కళా రంగంలో చాలా మంచి పేరు తెచ్చుకుని, ఆ రంగంలో అగ్రగణ్యులైన బాపు, జయదేవ్, బాబు ల సరసన నిలబడగలిగిన స్థాయి చేరుకున్నది. ఈ మంచి పేరుకు వెనుక అకుంఠిత దీక్ష, వ్యంగ్య చిత్ర కళ మీద ఎనలేని ప్రేమ, నిరంతర పరిశ్రమ ఉన్నాయి. దురదృష్టవశాత్తూ, ఈమెకు చిన్నతంలో వచ్చిన పోలియో మూలంగా శారీరకంగా చలాకీగా తిరగలేక పోయినా, అంతకు మించిన మానసిక చలాకీతనంతో, చకచకా కార్టూన్లు గీసి అందరి మన్ననలు అందుకుంటున్నది. ఆమె మాటలలోనె చెప్పాలంటే, "జీవితంలో వేదనని కాసేపు పక్కకు నెట్టి, నిండుగా నవ్వగలిగే శక్తినిచ్చే కార్టూన్లు, మనిషికి గ్లూకోజు డోసులాంటివి". ఏవిధమైన తటపటాయింపు లేకుండా, తాను కార్టూన్లు గీయాలన్న కోరిక మరియు స్ఫూర్తి, ప్రముఖ కార్టూనిస్ట్ జయదేవ్ కలగ చేశారని చెపుతుంది. అలాగే, జయదేవ్ కూడా రాగతి పండరి తన నిజమైన శిష్యురాలని చెప్పుకుంటాడు.
రాగతి పండరి 1965 సంవత్సరం జూలై 22 న విశాఖపట్టణంలో జన్మించింది. ఈమె తండ్రి రాగతి గోవిందరావు. తల్లి రాగతి శాంతకుమారి. ఈమె చదువు ఇంటివద్దనే కొనసాగింది. అతి చిన్నవయసులోనే పోలియో వల్ల వచ్చిన శారీరక లోపం ఉన్నా పట్టుదల, ధైర్యం కలిగి జీవితాన్ని ఆత్మ విశ్వాసంతో,కఠోర పరిశ్రమతో ఎదుర్కొని, కార్టూన్ రంగంలో అగ్రగణ్యుల సరసన చేరింది.
తిరిగొచ్చే కార్టూన్లు ఈమెను నిరాశపరచలేదు, పట్టుదలను పెంపొందించి మరింత కృషి సలపటానికి ఆలవాలమయ్యాయి. ఈమె తన వ్యంగ్యచిత్ర ప్రస్థానాన్ని 1973లో తన 8వ ఏటనే మొదలు పెట్టింది. బాల్యం వీడని రోజులలలోనే ఈమె వ్యంగ్య చిత్రాలు ప్రచురణ ప్రారంభమయ్యింది. 1980-1990 దశకాలు ఈమెవే అని చెప్పవచ్చు. కొన్ని వేల వ్యంగ్య చిత్రాలను శరపరంపరగా చిత్రించి పాఠకుల మీదకు వదిలింది. అన్ని ప్రముఖ వార, మాస పత్రికలలో ఈమె కార్టూన్లు ప్రచురించబడ్డాయి. పండుగలు వచ్చాయంటే, పత్రికల సంపాదకులు ఈమె కార్టూన్ల కోసరం ఎంతగానో కోరుకుని, అడిగి మరీ తెప్పించుకుని తమతమ పత్రికలలో ప్రచురిస్తారు.
సాధారణంగా కార్టూనిస్టులు ఇండియన్ ఇంకులో క్రొక్వైల్ కలాన్ని ముంచి కార్టూన్లు వేస్తారు. కానీ రాగతి పండరి ఆలోచన వచ్చిందే తడవుగా కాగితంపై పెన్సిల్‌తో గీతలు కూడా గీసుకోకుండా నేరుగా స్కెచ్ పెన్నుతోనే కార్టూన్ వేసేస్తారు. ఆ క్రమంలో ఐదు పది నిమిషాల స్వల్పవ్యవధిలోనే కార్టూన్ గీసే విభిన్నమైన శైలి ఆమెది. జయదేవ్ గురువుగా భావించి ఆయన శైలిలో కొద్దిరోజుల పాటు కార్టూన్లు వేసినా, వేగంగా తనదంటూ ఓ ప్రత్యేకమైన శైలిని ఏర్పరుచుకుని ఆమె గీత చూడగానే గుర్తుపట్టేలా శైలిని ఏర్పరుచుకున్నారు.
- బాపు, కార్టూనిస్టు, చిత్రకారుడు, సినీదర్శకుడు.
-జయదేవ్, కార్టూనిస్టు.
-రామకృష్ణ, కార్టూనిస్టు
-జయదేవ్, కార్టూనిస్టు.
2015 ఫిబ్రవరి 19 న విశాఖపట్టణంలో ఊపిరితిత్తులకు సంబంధించిన వ్యాధితో కన్నుమూశారు. ఆమె కోరిక ప్రకారం కుటుంబసభ్యులు ఆమె అవయవాలను సావిత్రిబాయి పూలే మెమోరియల్ ట్రస్ట్ ద్వారా దానం చేశారు.
2. నా గురించి నేను... రాగతి పండరి ఆత్మకథ-ప్రచురణ చిత్రకళా పరిషత్ 2008వ సంవత్సరంలో
పునుగు
పునుగు లేదా జవాది (Civet) ఒక విధమైన సుగంధద్రవ్యము. దీనిని పునుగు పిల్లి పునుగు పిల్లి అని పిలువ బడే ఈ చిన్న జంతువును 
ఆంగ్లం లో ( టోడీ కాట్ ) శరీరంలోని గ్రంథుల నుండి తీస్తారు ఆ పిల్లి మర్మాంగాల ద్వారా వెలువడే స్రవమే పునుగు.
తిరుమల కొండల మీద పునుగు పిల్లుల సంరక్షణ కేంద్రంలో వీటిని సాకి 
స్వామి వారి కోసం పునుగు తైలం సేకరిస్తారు.
సాధారణ ప్రకృతిలో వాటి మర్మాంగాలను ఆకుల మీద చెట్టు బెరడు ల మీద రాపిడితో వాటికవే రాసి స్రవింప జేస్తాయి. .అత్తరు పన్నీరు పునుగు జవాదీ తోడ ముడుపు తెస్తున్నారు మేలుకో అంటాడు అన్నమాచార్య.
దేవాంగ
దేవాంగ లేదా దేవాంగి బి.సి.బి.గ్రూపు లోని కులం.
చేనేత దేవాంగుల కులవృత్తి. పూర్వం పత్తి మొక్కల స్థానంలో చెట్లు ఉండేవి. ఇప్పటికీ మనం అక్కడక్కడ దేవాలయాల్లో ఎర్రటి పత్తికాయలతో కనిపించే చెట్టును చూడొచ్చు. ఆ చెట్టు నుంచి పత్తి దిగుబడి బాగానే వచ్చేది. ఈ చెట్ల నుంచి సేకరించిన పత్తి ద్వారానే మన చేనేత కార్మికులు అప్పట్లో వస్త్రాలను తయారు చేసేవారు. 
తర్వాత దేశీయ పత్తిలో ఉన్నంత మన్నిక హైబ్రీడ్‌ పత్తిలో ఉండకపోయినా అనివార్యంగా మన వారు హైబ్రీడ్‌ను ఎంచుకోవాల్సి వచ్చింది. దేవాంగ కులానికి చెందిన కార్మికులవృత్తి దెబ్బతింది. టెండర్లు పిలిచే విధానానికి స్వస్తి పలికి వస్త్రాలను వీరి నుంచి కొనుగోలుచేస్తే వారి మనుగడ సాగుతుంది. గుడ్డ బ్యానర్ల స్థానంలో ఫెక్సీలు రావటంతో వీరు ఆదాయాన్ని నష్టపోతున్నారు. నేడు మారుమూల గ్రామాలలో సైతం ఫ్లెక్సీలు దర్శనమిస్తున్నాయి. 
టెక్క్స్ టైల్‌ పార్కుల్లో ఏర్పాటుచేసే ఆటోమేటిక్‌ లూమ్స్, ఎయిర్‌ జెట్‌ లూమ్స్ వల్ల చేనేత కార్మికులు పెద్ద ఎత్తు న ఉపాధి కోల్పోయే ప్రమాదం ఉంది. ఆయా పార్కుల్లో కార్మిక చట్టాలు వర్తించవు. పైగా చేనేత రిజర్వేషన్‌ చట్టం కూడా ఉల్లంఘనకు గురవుతోంది. 1985 చేనేత రిజర్వేషన్‌ చట్టం ప్రకారం చీర, ధోవతితోపాటు మరో పదకొండు రకాలు చేతి మగ్గాలపైనే ఉత్పత్తి కావాల్సిఉంది. ఆప్కోలో కూడా చేనేత వస్త్రాల పేర మిల్లు వస్త్రాల అమ్మకాలు జరుగుతున్నాయని ఆరోపణలు వినవస్తున్నాయి. నూలు, రసాయనాలు, రంగులు వంటి ముడిసరుకు ప్రభుత్వం సరసమైన ధరకు చేసేత కార్మికునికి అందిం చాలంటారు చేనేత నాయకులు. హైదరాబాద్‌లో దేవాంగ కమ్యూ నిటీ హాలుకు స్థలం కేటాయించాలని, భవన నిర్మాణానికి కూడా తోడ్పడాలని కోరుతున్నారు.
వీరికి దేవాంగ పురాణం అనే గ్రంథం ఉందని, అందులో తాము దేవల మహర్షి సంతానమని చెబుతారు. వీరిలో చాలామందికి జంధ్యాలు ఉంటాయి. వీరు వీరశైవ మతస్తులు. శ్రీ శైలం లో శివరాత్రి నాడు, దిగంబరంగా, దేవాంగులు శిఖరం ఎక్కి వస్త్రం కప్పుతారు. వీరిలో, చాలామందికి,శివునికి సంబందించిన పేర్లు మల్లేశ్వర , మల్లీశ్వరి, వీరభద్ర , భద్రకాళి , బసవ, శంకర, పార్వతి, పెట్టుకుంటారు. వీరభద్ర సంబరం జరుపుతారు. శ్రావణ పూర్ణిమ కు సహ పంక్తి భోజనాలు చేస్తారు. సహ పంక్త్రి (సామూహిక) భోజనాలకి పిలవక పోతే, వారిని కులం నుంచి వెలి వేసినట్లు గా అనుకుంటారు. కర్ణాటక లో పుట్తిన బసవేశ్వరుడు స్థాపించిన వీరశైవమతాన్ని వీరు అనుసరిస్తున్నారు.లింగధారణ (మెడలో లింగం ధరించటం) కూడా ఉంది. దేవాంగ సంక్షేమ సంఘాలు, హైదరాబాద్, విశాఖపట్నం, రాజమహేంద్రవరం ల వంటి నగరములలో ఉన్నాయి. వీరి కులదైవం చౌడేశ్వరి (చాముండేశ్వరి. శ్రావణ పూర్ణిమ రోజున వీరు జ్వాలా తోరణం పండుగ చేస్తారు. శ్రావణ పూర్ణిమ ను జంద్యాల పౌర్ణమి అంటారు. ఆరోజున, వీరు అందరూ పాత జంధ్యాలు విడిచి, కొత్త జంధ్యాలు వేసుకుంటారు. దేవాంగులు సొమ్ము జంగాలు పాలు అనే నానుడి ఉంది. దేవాంగులు ఎక్కువగా ఉండే గ్రామాలలో వీరభద్ర స్వామి గుడి , చాముండేశ్వరి గుడి తప్పకుండా ఉంటాయి. పెళ్ళికి ముందు వీరు వీరభద్ర పూజ చేస్తారు. ఆ పూజలో కత్తి, చాలా పెద్ద విభూతి పండు (వీరభద్రునికి ప్రతిరూపంగా) ఉంటాయి. కొందరు వీరభద్రుని సంబరం జరుపుతారు. శూలాల వాళ్ళు ఆ వీరభద్రుని సంబరం లో శూలాలు ధరించి, నోటిలోను, ఒంటిమీద, ధరించి, "అశ్శరభ, శరభ" అంటూ నాట్యం చేస్తారు. కోనసీమ ప్రాంతంలో ప్రభలు తయారుచేసి, ప్రభల తీర్థం కి తీసుకు వెళతారు. ఆ సమయంలో, ఎవరి ప్రభ ఎక్కువ ఎత్తుగా ఉందో నిర్ణయిస్తారు.
కోలా
కోలా (ఆంగ్లం Koala) ఒక విధమైన చిన్న ఎలుగుబంటి లాగా కనిపించే మార్సుపీలియా తరగతికి చెందిన క్షీరదాలు. ఇది ఆస్ట్రేలియా ఖండానికి చెందిన శాకాహారి. దీని శాస్త్రీయ నామం "Phascolarctos cinereus" ఫాస్కోలార్క్టిడే కుటుంబానికి చెందిన ఏకైన జీవి. కోలా ఆస్ట్రేలియా సముద్రతీరం వెంట తూర్పు నుండి దక్షిణంగా వ్యాపించి ఉన్నాయి. కొంతదూరం అడవీప్రాంతాలలో భూభాగం లోపలికి కూడా వ్యాపించాయి.
కోలా శాస్త్రీయ నామమైన ప్రజాతి, "Phascolarctos" గ్రీకు భాషలోని "phaskolos" అనగా "pouch" మరియు "arktos" "ఎలుగుబంటి" అని అర్ధం. జాతి నామం "cinereus" అనగా లాటిన్ భాషలో "బూడిద రంగు" అని అర్ధం.
ఇంగ్లీషు భాషలోని మారినప్పుడు టెడ్డీ బేర్ (Teddy bear) ని పోలినందువలన "కోలా ఎలుగుబంటి"గా బాగా ప్రాచుర్యం పొందింది. అయితే శాస్త్రీయంగా సరైనది కాదు. కోలా ఎలుగుబంటి ఆస్ట్రేలియా తప్ప ఇతర ప్రాంతాలలో ఇంకా ప్రసిద్ధిచెందింది., దీని ఇతర ఆంగ్ల నామాలు 'కోతి ఎలుగుబంటి', 'చెట్టు ఎలుగుబంటి', మొదలైనవి కూడా ఉన్నాయి.
గోరు
గోరు లేదా నఖం (Nails) కాలి మరియు చేతి వేళ్ళకు చివర భాగం నుండి పెరిగే కొమ్ము (Horn) వంటి గట్టి నిర్మాణాలు. గోర్లు కెరటిన్ (Keratin) అనే ప్రోటీన్ తో చేయబడివుంటాయి.
మాతృగర్భంలో ఆకృతి దాల్చుకున్న పిండం 9వ వారంలోనే గోళ్లకు అంకురాలు పడతాయి. 15వ వారానికల్లా గోళ్ల పెరుగుదల ఆరంభమవుతుంది. ఇక అక్కడి నుంచీ జీవితాంతం పెరుగుతూనే ఉంటాయి. కాకపోతే ఈ పెరుగుదల పసిబిడ్డల్లో నెమ్మదిగా మొదలై వయసుతో పాటు క్రమేపీ వేగం పుంజుకుంటుంది. ఈ వేగం 20ల్లో, 30ల్లో అత్యధికంగా ఉంటుంది, 50ల తర్వాత ఒక్కసారిగా నెమ్మదిస్తుంది.వ్యాధిని బట్టి గోళ్ల ఆకృతి మారిపోవచ్చు. గోళ్ల మీద గాట్లు పడొచ్చు. లేదా ఉబ్బెత్తు గీతలు (రిడ్జెస్‌) రావచ్చు. చిన్నచిన్న గుంటలు పడొచ్చు. లేదూ గోరు రంగు మారిపోవచ్చు. వీటి ఆధారంగా వ్యాధులను పసిగట్టే అవకాశం ఉంది. గోళ్లు నెమ్మదిగా పెరుగుతుంటాయి కాబట్టి వీటిని చూసి.. ఏదైనా వ్యాధి మనం గుర్తించటానికి పూర్వం ఎంత కాలం నుంచీ ఉందన్నది గ్రహించొచ్చు. గోరు ముక్కను పరీక్షించటం ద్వారా జీవక్రియలకు సంబంధించిన లోపాలు గుర్తించటం, జన్యుపరమైన విశ్లేషణలు చేయటం తేలిక.
గోర్లుకు యొక్క పెరుగుతున్న భాగం ఒక గోర్లుకు మాత్రమే నివసిస్తున్న భాగమైన బాహ్యచర్మం కింద గోరు యొక్క సన్నిహిత చివరిలో చర్మం కింద ఉంది .
క్షీరదాల్లో, గోర్ల యొక్క వృద్ధి రేటు టెర్మినల్ కాళ్ళు చేతుల వేళ్ళ ( అన్నింటి ఎముకలు వేలు) పొడవు సంబంధించింది. అందువలన, మానవులలో, చూపుడు వేలు గోరు చిటికెన వేలు కంటే వేగంగా పెరిగినప్పుడు ; మరియు వేలుగోళ్లు నాలుగు సార్లు గోళ్ళపై కంటే వేగంగా పెరుగుతాయి.
మానవులలో, గోర్లు వేలుగోళ్లు పూర్తిగా regrow మూడు నుంచి ఆరు నెలల అవసరం . 3 mm ( 0.12 ) ఒక నెల సగటున చొప్పున పెరుగుతాయి, మరియు గోళ్ళపై 12 నుంచి 18 నెలల అవసరం . వాస్తవ వృద్ధి రేటు వయసు, లింగము, సీజన్, వ్యాయామం స్థాయి, ఆహారం, మరియు వంశానుగత కారణాలు ఆధారపడి ఉంటుంది ప్రజాదరణ పొందిన నమ్మకానికి విరుద్ధంగా, గోర్లు మరణం తర్వాత పెరగడం కొనసాగుతుంది లేదు. ; చర్మం పెరగడం కనిపిస్తాయి గోర్లు తయారు (మరియు జుట్టు), నిర్జలీకరించబడినపుడు మరియు బిగుసుకుంటుంది యాక్రిలిక్ గోర్లు.
మేకుకు యొక్క పెరుగుతున్న భాగం ఒక మేకుకు మాత్రమే నివసిస్తున్న భాగమైన బాహ్యచర్మం కింద గోరు యొక్క సన్నిహిత చివరిలో చర్మం కింద ఉంది .
క్షీరదాల్లో, గోర్ల యొక్క వృద్ధి రేటు టెర్మినల్ కాళ్ళు చేతుల వేళ్ళ ( అన్నింటి ఎముకలు వేలు) పొడవు సంబంధించింది. అందువలన, మానవులలో, చూపుడు వేలు గోరు చిటికెన వేలు కంటే వేగంగా పెరిగినప్పుడు ; మరియు వేలుగోళ్లు నాలుగు సార్లు గోళ్ళపై కంటే వేగంగా పెరుగుతాయి.
మానవులలో, గోర్లు వేలుగోళ్లు పూర్తిగా regrow మూడు నుంచి ఆరు నెలల అవసరం . 3 mm ( 0.12 ) ఒక నెల సగటున చొప్పున పెరుగుతాయి, మరియు గోళ్ళపై 12 నుంచి 18 నెలల అవసరం . వాస్తవ వృద్ధి రేటు వయసు, లింగము, సీజన్, వ్యాయామం స్థాయి, ఆహారం, మరియు వంశానుగత కారణాలు ఆధారపడి ఉంటుంది ప్రజాదరణ పొందిన నమ్మకానికి విరుద్ధంగా, గోర్లు మరణం తర్వాత పెరగడం కొనసాగుతుంది లేదు. ; చర్మం గోర్లు (మరియు జుట్టు ) పెరుగుతాయి కనిపిస్తుంది మేకింగ్ నిర్జలీకరించబడినపుడు మరియు బిగుసుకుంటుంది.
గాజు బల్లి
గాజు బల్లులు లేదా గాజు పాములు, ఓఫిసారస్ (Ophisaurus) ప్రజాతికి చెందిన సరీసృపాలు. బయటికి పాముల (snakes) వలె కనిపించినా నిజానికి ఇవి బల్లులు(lizards). వీటిలో చాలా జాతులలో బల్లులవలె కాళ్ళుండవు, తల ఆకారం, కదిలే కనురెప్పలు మరియు బాహ్యచెవి రంధ్రం కలిగివుంటాయి. కొన్ని జాతులలో చిన్న బొడిపి మాదిరిగా ఉండే చిన్న కాళ్ళుంటాయి. ఈ జంతువులను అతుకుల పాములు (Jointed Snakes) అని కూడా అంటారు. ఇవి ఇంచుమించు 4 అడుగుల పొడవుగా కూడా ఉంటాయి; మూడొంతులు తోక భాగమే ఉంటుంది. గాజు బల్లులు ముఖ్యంగా కీటకాలను తిని జీవిస్తాయి.
వీటి శరీరం సులువుగా ముక్కలైపోతుంది అందువల్లనే 'గాజు బల్లి' అనే పేరు వచ్చింది. మిగిలిన బల్లుల వలెనే కదిలే తోకను విసర్జించి శత్రువుల నుండి తప్పించుకుంటాయి. కొత్తగా తయారైన తోక చిన్నదిగా ఉంటుంది.
అత్యధిక సంఖ్యలోని జాతులు ఆసియాలో భారతదేశం నుండి చైనా మరియు ఇండోనేషియా వరకు వ్యాపించాయి.
ప్రజాతి "ఓఫిసారస్"
అభిరుచి
ఈ రోజుల్లో మనిషి జీవితం అంతా యాంత్రికం అయిపోయింది. ఎవరికి వారు తమ తమ రోజువారీ పనుల్లో నిమగ్నమైపోతున్నారు. ఈ పనుల తర్వాత దొరికే ఖాళీ సమయాల్లో మనమంతా మనకి ఇష్టమైన పనులు చేస్తూ ఉంటాం. ఈ ఖాళీ సమయంలో చేసే పనినే అభిరుచి అని అంటారు. దీనినే ఆంగ్లంలో Hobby/Interest అని అంటారు.
ఉదాహరణలు: పాటలు వినడం, సినిమాలు చూడటం, బొమ్మలు గీయటం, ఇంటర్నెట్ చూడటం, యోగా చేయడం, నీటిలో ఈదటం, నడవటం వంటివి.
ఇవి అందరికీ మామూలుగా ఉండే అభిరుచులుగా చూడచ్చు.
ఇంకా కొంతమందికి కొన్ని వినూత్నమైన అభిరుచులు ఉంటాయి. ఉదాహరణలు: తపాలా బిళ్ళల సేకరణ, వివిధ దేశాల నాణేల సేకరణ, ఎత్తైన కొండలు ఎక్కడం వంటివి.
ప్రతి ఒక్కరికీ ఏవో కొన్ని అభిరుచులు ఉండటం చాలా అవసరం. దీనివల్ల మన రోజువారీ పనుల ఒత్తిడి నుంచి ఉపశమనం పొదవచ్చు. అలా సరదాగా గడపటం వల్ల మనసు ప్రశాంతంగా ఉంటుంది. తొందరగా అలసిపోకుండా ఉండవచ్చు.
అలియాబాదు రత్నాలయం
షామీర్‌పేట్‌ మండలం అలియాబాద్ రోడ్ కూడలి దగ్గర రాజీవ్ రహదారికి ఆనుకుని ఉన్న రత్నాలయంలో శ్రీదేవి, భూదేవి సమేత వెంకటేశ్వరస్వామి దేవాలయం బహుచక్కని ఆలయం. ఇక్కడ గల ఆర్యవైశ్య వృద్ధశరణాలయం అహ్లాదకర వాతావరణంలో దాదాపు 30 మందికి ఆశ్రయం కల్పిస్తుంది. చాలా మంది పిల్లల పుట్టినరోజును ఇక్కడ జరుపుకుంటారు.
ఈ దేవాలయాన్ని వికీమాపియాలో దర్శించండి.వర్గల్ సరస్వతీ ఆలయం
ముద్దు
ముద్దు లేదా చుంబనం (Kiss) ఒక విధమైన ప్రేమను వ్యక్తం చేసే పద్ధతి.
ముద్దు పెట్టుకునే వ్యక్తి తన రెండు పెదవులతో మరొకరి శరీరంలో వివిధ భాగాల్ని సున్నితంగా స్పృశిస్తారు. అయితే వివిధ సంస్కృతులలో అనురాగం, గౌరవం, స్వాగతం, వీడ్కోలు మొదలైన ఇతర భావాలతో కూడా ముద్దు పెట్టుకుంటారు. ఇలా చేసేటప్పుడు కొంచెం శబ్దం కూడా వస్తుంది. ముద్దు పదం ఆంగ్లం లోని "cyssan" "to kiss", in turn from "coss" "a kiss" నుండి వచ్చింది.
రతి క్రీడకు ముందుగా ఆలింగనం తర్వాత ముద్దు కూడా ఒక శృంగార ప్రక్రియగా మాత్రమే కొందరికి ఇది తెలుసును.
నుదురు, ముంగురులు, బుగ్గలు, కళ్ళు, వక్షస్థలం, చన్నులు, పెదవులు, నాలుక - ఈ ఎనిమిది ముద్దాడే ముఖ్యమైన ప్రదేశాలని ప్రాచీన కామశాస్త్రాచార్యులు చెప్పారు. ఇవి కాక గజ్జలు, చంకలు, బొడ్డు కూడా ముద్దు పెట్టుకోదగిన ప్రదేశాలని కొందరు చెప్పారు.
శాస్త్రవేత్తలు ముద్దు పెట్టడం నేర్చుకొనేదా లేదా సందర్భానుసరంగా జరిగేదా అనేది నిర్ధారించలేదు. కొన్ని జంతువులలో ఇదొక పెంపకానికి (Grooming) సంబంధించిన విషయము లేదా నమిలిన ఆహారాన్ని (Premasticated food) పిల్లలకు నోటిద్వారా అందించే ప్రక్రియ.
ముద్దు ద్వారా ఎదుటివారి శరీరపు వాసనలు గ్రహించి ఎదటి వ్యక్తి తనకు సరైన జోడీనా లేదా అని నిర్ణయిస్తారు.
ప్రైమేట్స్ లో కూడా ముద్దు పెట్టడం ఉన్నది. కుక్కలు, పిల్లులు, పక్షులు మొదలైన జంతువులు నాకడం లేదా గ్రూమింగ్ వంటి ప్రవర్తనను ప్రదర్శిస్తాయి. దీనినే కొన్నిసార్లు ముద్దుగా భావిస్తారు.
ముద్దు పెట్టుకోవడం ఒక క్లిష్టమైన ప్రక్రియ. ముద్దు పెట్టుకొనేటప్పుడు సుమారు 34 ముఖ కండరాలు మరియు 112 ఇతర కండరాలు పనిచేస్తాయని ప్రకటించారు. అన్నింటికన్నా ముఖ్యమైన కండరము పెదాలను దగ్గరగా చేసే ఆర్బిక్యులారిస్ ఓరిస్ (Orbicularis oris); దీనినే ముద్దుపెట్టే కండరం (Kissing muscle) అంటారు. ఫ్రెంచి ముద్దులో నాలుక ముఖ్యమైన భాగము.
ముద్దు ద్వారా సంక్రమించే వ్యాధులు ఇన్ఫెక్సియస్ మోనోన్యూక్లియాసిస్ (Infectious Mononucleosis) మరియు హెర్పిస్ (Herpes). క్రిమికారక వైరస్ లు లాలాజలం (Saliva) ద్వారా ఒకరినుండి మరొకరికి వ్యాపిస్తాయి.
చేతి ముద్దు (Hand-kissing) ఉన్నత స్థాయికి చెంది, గౌరవ సూచకంగా పెట్టుకొనే ముద్దు. ఈ ముద్దు పొందే వ్యక్తి తన చేయిని ముందుకు ఉంచుతారు. ముద్దిచ్చే వ్యక్తి ఆ చేతిని అందుకొని, ముందుకు వంగి సున్నితంగా వేళ్ళను పెదాలతో తాకుతాడు. ఆధునిక కాలంలో దీనిని తిరస్కరించడం ఎదుటి వ్యక్తిని అవమానించడంగా భావిస్తారు.
బుగ్గ మీద ముద్దు (Cheek kissing) ప్రేమతో, స్నేహంతో లేదా గౌరవ సూచకంగా ఇచ్చే ముద్దు. ధన్యవాదాలు తెలుపడానికి లేదా ఇతరుల్ని ఓదార్చడానికి కూడా ఇస్తారు. సోవియట్ యూనియన్ మరియు కొన్ని కమ్యూనిస్టు దేశాలలో ప్రభుత్వ కార్యక్రమాలలో ఇది స్నేహానికి సంకేతంగా ఉపయోగిస్తారు. మన దేశంలో తల్లిదండ్రులు పిల్లల్ని ఎక్కువగా బుగ్గమీద ప్రేమతో ముద్దిస్తారు.
బుగ్గమీద ముద్దుపెట్టుకొనే వ్యక్తులు ఒకరి బుగ్గను మరొకరి బుగ్గతో గాని పెదాలతో గాని సున్నితంగా తాకుతారు. ఇవి ఒకటి కన్నా ఎక్కువసార్లు కూడా పెట్టుకోవచ్చును.
ఫ్రెంచి ముద్దు (French kiss) రొమాంటిక్ లేదా సెక్స్ సంబంధమైనదిగా భావిస్తారు. ఇందులొ ఒకరి నాలుక మరొకరి నోటిలో ప్రవేశించి ఇంకొకరి నాలుకను తాకుతుంది.
గాలి ముద్దు లేదా ఎగిరే ముద్దు (Air kiss) ఆధునిక కాలంలో ఒక సంకేతంగా ఉపయోగించే ఊహాజనితమైన ముద్దు. పెదాలను ముద్దు పెట్టినట్లు గుండ్రంగా చేసి, ముద్దు శబ్దాన్ని, చేతులతో ఎవరికి పంపాలో వారివైపుగా చూపించడం. దీనిలో ఒకరినొకరు తాకరు.
స్కాట్లాండ్
స్కాట్లాండ్ (గాలిక్: "") యునైటెడ్ కింగ్‌డంలో ఒక భాగస్వామ్య దేశము. గ్రేట్ బ్రిటన్ ద్వీపంలో మూడవ వంతు వైశాల్యాన్ని ఆక్రమించి ఉత్తర భాగంలో విస్తరించి ఉంది. దక్షిణాన ఇంగ్లండు, తూర్పున , ఉత్తరాన మరియు పశ్చిమాన అట్లాంటిక్ మహాసముద్రాన్ని ఎల్లలుగా కలిగి ఉంది. స్కాట్లాండ్ గ్రేట్ బ్రిటన్ ద్వీపంలోని ముఖ్యమైన భాగంతో పాటు 790కి పైగా ఇతర చిన్న చిన్న దీవులను కలిగి ఉంది. మరియు దీవులతో సహా.
ఎడిన్‌బరా, ఈ దేశపు రాజధాని నగరం మరియు రెండవ అతి పెద్ద నగరం మరియు ఐరోపాలో ఆర్థికంగా ప్రాముఖ్యత కలిగిన నగరం.
ఈ నగరం 18వ శతాబ్దంలో ఈ నగరం విజ్జానం మరియు శాస్త్రరంగాలలో ఓ ప్రముఖ కేంద్రంగా మారింది. అనే విజ్ఞానపర విప్లవం ప్రారంభమై, వాణిజ్య, మేథోపర మరియు పారిశ్రామిక రంగాలలో మంచి పురోగతి సంభవించి, ఐరోపా ఖండంలోనే ఓ వెలుగు వెలిగింది. స్కాట్లాండ్‌ దేశంలో అతి పెద్ద నగరం గ్లాస్గో. ఈ నగరం పారిశ్రామికంగా చాలా అభివృద్ధి చెందిన నగరం. అనే పదజాలము, ఉత్తర అట్లాంటిక్ మరియు ఉత్తర సముద్ర తీరాలవలన వచ్చింది. ఈ ప్రాంతాలలోని , లోకెల్లా అధికమైనవి.
ప్రస్తుతం ఈ దేశానికి మొదటి మంత్రిగా నికోలా స్టర్గియాన్ వ్యవహరిస్తోంది.
ముదిరాజు
ముదిరాజు : తెలంగాణ కులాల జాబితా బి.సి.డి.గ్రూపు లోని 19వ కులం. ముదిరాజ్‌ దాదాపు కోటి జనాభా ఉంటుందని అంచనా.
ముదిరాజులు పల్లవ రాజులకు సామంతులుగా క్రీస్తు శకం 655 - 851 మధ్య తమిళనాడు రాష్ట్రంలో తంజావూర్, తిరుచి, పుదుకొత్తై, పెరంబలూరు, తిరువారూరు, నాగపట్టియాన్, దిందిక్కల్, కరూర్ మరియు మధురై జిల్లాలను పాలించారు. వీరు కాకతీయ సాళువ పల్లవ రాజ వంశీకులని అంటారు. వెలమ రాజులకు, పల్లవ రాజులకు సైనికులుగా పనిచేశారు. కొంతమంది వీరు క్రీస్తు శకం 3వ శతాబ్దానికి 6 వ శతాబ్దానికి మధ్య తమిళనాడు ప్రాంతాన్ని పాలించిన కలబ్ర రాజుల వంశస్తులని అంటారు. ముదిరాజ్ లు క్షత్రియ వర్ణానికి చెందినవారని కొంతమంది అభిప్రాయం. ముదిరాజులను ముత్తరాసు, ముత్తరాచు, ముతరాచు, ముత్రాసి పేర్లతో కూడా పిలుస్తారు. తెలంగాణలో వీరు కాకతీయులుగా పిలవబడుతున్నారు. పల్లవులు కురుమ కులానికి చెందినారని చరిత్ర గ్రంథాలు తెలుపుతున్నాయి .ఊదా:- Madras Census Report, 1891. — "The Kurumbas
or Kurrubas are the modern representatives of the ancient Kurumbas or Pallavas, who were once so power- full throughout Southern India, but very little trace of their greatness now remains. In the seventh century, the power of the Pallava kings seems to have been at its zenith ;﻿ కాకతీయులు యాదవులని ఆనాటిి కాసే సర్వప్ప వ్రాసిన శితత్వసారం తెలుపుతున్నది.సాళువ వంశీయులు యాదవులని వరహపురాణం, సాళువాభ్యుధయం గ్రంథాలు, వారి శాసనాలు తెలుపుతున్నాయి.
ముదిరాజ్‌ లను తెలుగోళ్లు, తెనుగోళ్లు, బంటు, మత్తరాసి, ముతరాచ, కోలీలు, కావలికార్‌, నాయకులు, పాలయగార్ ‌, మస్కూరీలు, buttariవతన్‌దార్లు ... ఇలా చాలా పేర్లు ఈ కులస్థులకున్నాయి. ఒక్కో ప్రాంతంలో ఒక్కో పేరుంది. నల్గొండ జిల్లాలో బంటు 'గా పిలువబడుతున్న వీరు మత్స్య కార్మికులుగా జీవిస్తున్నారు. తెలంగాణ రాష్ట్రంలో `ముదిరాజు లు. మహబూబ్‌నగర్‌ జిల్లాలో వీరు తెనుగు. రాష్ర్టంలో మత్స్యకారులు పెద్దసంఖ్యలో ఉన్నారు. అటు వంటి 30 కులాలకు చేపలు పట్టుకునే హక్కును కల్పిస్తూ ప్రభుత్వం 1964లో జీఓ విడుదల చేసింది. ఈ ముప్పయి కులాలలో తెనుగు, కోలి, ముత్తరాసి, ముత్తరాచ, బంటు కులాలు కూడా ఉన్నాయి.
మొదటి రాజులు మానవ జాతిని పరిపాలిఛిన మొదటి రాజులు ముదిరాజులు.ముదిరాజ్ లు పాండవుల వంశానికి చెందిన వారని చెపుతారు.పాండవులు ఆర్య జాతికి చెందిన వారు అని అంటుంటరు
ముదిరాజులు స్థానిక నాగ జాతికి చెందిన వారని చరిత్రకారుల అభిప్రాయం. మూల ద్రావిడ జాతి వారని భీమనాధుని శ్రీనివాస్ గారి అభిప్రాయం.చేపలు పట్టుకోవడం, పండ్లు అమ్ముకోవడం వీరి ప్రధాన వృత్తి. ఎక్కువమంది చేపలుపట్టి, వాటిని అమ్మటమే ప్రధాన వృత్తిగా ఎంచుకున్నారు. తెలంగాణ జిల్లాలలో 3,700 ప్రాథమిక మత్స్య సహకార సంఘాలు ఉన్నాయి. వీటిలో సుమారు 2,800 మత్స్యసహకార సంఘాలు ముదిరాజులవే. గతంలో ముదిరాజ్‌లు అటవీ సంపదపై ఆధారపడి జీవిం చేవారు. ఇప్పుడు పట్టణాలు, గ్రామాలలో చిన్నచిన్న వ్యాపా రాలు చేసుకుంటూ బతుకుతున్నారు. . రాష్ర్ట ముదిరాజ్‌ మహాసభ అధ్యక్షులు, శాసనమండలి సభ్యులు కాసాని జ్ఞానేశ్వర్ ‌. మరియు శాసనసభ సభ్యులు మరయు మంత్రి ఈటెల రాజేందర్, ముదిరాజ్ యూత్ లీడర్ పల్లెటి సింగయ్యముదిరాజ్, కొంతమంది ప్రముకులు ఉన్నారు .
స్టీవెన్ స్పీల్‌బెర్గ్
స్టీవెన్ స్పీల్‌బెర్గ్ (ఆంగ్లం: Steven Spielberg) (జననం: డిసెంబర్ 18, 1946) అమెరికాకు చెందిన సుప్రసిద్ధ సినీదర్శకుడు, రచయిత మరియు నిర్మాత.
భగవాన్ (చిత్రకారుడు)
భగవాన్ అన్న పేరుతో కార్టూన్లు వేసిన ఈయన అసలు పేరు క్యానం భగవాన్‌ దాస్. ఈయన అక్టోబరు 23, 1939 న విజయవాడలో, అమృతవల్లి తాయారమ్మ, వీరాస్వామి నాయుడు దంపతులకు, జన్మించాడు. ఈయన భార్య పేరు అమ్మాజి. ఈయనకు ఇద్దరు కుమారులు ప్రవీణ్ కుమార్, ప్రజ్ఞాన్, ఒకకుమార్తె విద్యాధరి.
ఈయన సత్యనారాయణపురం (విజయవాడ)లో స్వామి కమర్షియల్ మరియు టెక్నికల్‌ ఇన్‌స్టిట్యూట్ 1965 లో స్థాపించి, విద్యార్థులకు టైపురైటింగులో శిక్షణ ఇస్తూ జీవనం మొదలు పెట్టాడు. స్వతహాగా మంచి కళాకారుడు, చమత్కారి. మంచి వక్త. విద్యార్థులకు చక్కగా అర్ధమయ్యే పద్ధతిలో టైపురైటింగులో మెళకువలను నేర్పుతూ ఉండేవాడు.
ఈయన వృత్తి రీత్యా మాస్టారుగా ఉన్నా, ప్రవృత్తి రీత్యా మంచి వ్యంగ్య చిత్రకారుడు. ఈయన కార్టూన్‌లు 1960 దశకం చివరి రోజులనుండి దాదాపు 1980ల వరకు అనేక వార/మాస పత్రికలలో ప్రచురింపబడ్డాయి. ఆయన తన వ్యంగ్య చిత్రాకళా నైపుణ్యాన్ని, విద్యార్థులను ఉత్తేజపరచటానికి కూడా చక్కగా వాడేవాడు.
ప్రముఖ వ్యంగ్య చిత్రకారులు బాబు, జయదేవ్ మరియు భగవాన్ మంచి మిత్రులు. తెలుగువారికి ఒక మంచి కార్టూనిస్టును అందించిన ఘనత, భగవాన్‌దే అని చెప్పవచ్చు. కొలను వెంకట దుర్గాప్రసాద్ను తన మాటలతో ఎంతగానో ఉత్తేజితుడిని చేసి బాబు గా మార్చాడు. ఈ విషయం, బాబు మాటల్లోనే చెప్పాలంటే "...హాస్యం, కార్టూన్ల గురించి ఎంతో చెప్పి వెయ్యమని ప్రోత్సహించినవారు, గురువులాంటి మిత్రుడు క్యానం భగవాన్‌ దాస్".
ఈయన 2002 డిసెంబరు 8 న మరణించాడు.
మగధ సామ్రాజ్యము
మగధ (ఆంగ్లం :Magadha) (సంస్కృతం : मगध ) ప్రాచీన భారతదేశానికి చెందిన పదహారు మహాజనపదాలలో ఒకటి. ఈ రాజ్యము బీహారు మరియు గంగానదికి దక్షిణాన గల ప్రాంతాలలో వ్యాపించి యుండేది; దీని మొదటి రాజధాని (నవీన రాజగిరి) తరువాత పాటలీపుత్ర (నవీన పాట్నా). మగధ సామ్రాజ్యం మరియు సామ్రాజ్యాలను జయించడం వలన బీహార్ నుండి బెంగాల్ వరకూ మరియు ఉత్తరప్రదేశ్ వరకునూ వ్యాపించింది. ప్రాచీన మగధ సామ్రాజ్యం గురించి రామాయణం, మహాభారతం మరియు పురాణాలలో ప్రస్తావింపబడింది. బౌద్ధ మరియు జైన మత గ్రంథాలలో ఎక్కువగా ప్రస్తావింపబడింది. మొదటి సారిగా మగధ ప్రస్తావన అధర్వణ వేదంలో ఉంది. , , మరియు లను ప్రస్తావించినచోటే మగధనూ ప్రస్తావించడం జరిగింది. భారతదేశానికి చెందిన రెండు ప్రధాన సామ్రాజ్యాలైన మౌర్య సామ్రాజ్యము మరియు గుప్త సామ్రాజ్యము ఈ మగధ ప్రాంతంనుండే ఉద్భవించాయి. ఈ సామ్రాజ్యాల కాలంలో భారతదేశం శాస్త్ర రంగాలలో, గణితము, ఖగోళ శాస్త్రము, మతము, మరియు తత్వము మున్నగు రంగాలలో ముందంజవేసింది. ఈ కాలానికి "స్వర్ణయుగం" అని పేరు.
వంశాలు : బృహద్రథ వంశం, ప్రద్యోత వంశం, శిశునాగ వంశం, (క్రీ.పూ 684 - 424 ), నంద వంశం, మౌర్య వంశం, సుంగ వంశం, కాణ్వ వంశం, గుప్త వంశం.
16 మహా జనపాదలలో, మగధ జనపదం, అశోకుని కాలంలో ఉత్థాన దశకు చేరుకున్నది.
The స్థాపకుడు, కుమారుడు మహాపద్మనందుడు. ఇతను తన 88వ యేట మరణించాడు. నందవంశం తరువాత మౌర్య వంశం రాజ్యం స్థాపించింది.
పురాణాలలో కానవచ్చే రాజ్యాలు మరియు రాజులు.
వాయు పురాణం అనుసారం క్రీ.పూ. 799-684 పాలించిన సామ్రాజ్యం.
సాధు చెట్టి
సాధు చెట్టి : బి.సి.డి.గ్రూపు కులం. 
మద్రాసు రాష్ర్టంలో ఆంధ్ర ప్రాంతం అంతర్భాగంగా ఉన్న రోజుల్లో సాధుచెట్టి కులస్థుల పూర్వీకులు తమిళప్రాంతం, ఆంధ్రప్రాంతం అనే తేడా ఎరుగరు. భాషాప్రయుక్త రాష్ట్రాల పేరుతో ఉమ్మడి మద్రాస్‌ను తమిళనాడు, ఆంధ్రప్రదేశ్‌లుగా విడదీసిననప్పుడు సాధుచెట్టి కులంవారు కూడా రెండుగా విడిపోవాల్సి వచ్చింది. ఈ నేపథ్యంలో తమిళనాడు సరిహద్దుకు దగ్గరగా ఉన్న చిత్తూరు, అనంతపురం, నెల్లూరు, కడప, కర్నూలు జిల్లాలలో నివసిస్తున్న వీరు మాతృభూమిపై అభిమానంతో తమిళనాడుకు వెళ్ల కుండా ఇక్కడే ఉండిపోయారు. అయితే జనాభాపరంగా ఎక్క వ శాతం తమిళనాడులో ఉన్న కారణంగా అక్కడివారు బలమైన శక్తిగా ఎదిగారు. పైగా తమిళనాడులో ఉద్యమ స్వభావంతో ఉన్న వారికి అక్కడ మంచి గుర్తింపు లభించటంతో బిసీ ఉద్యమం బలం పుంజుకుంది. ఇవన్నీ తమిళనాడులో ఉన్న సాధు చెట్టి వారికి తోడ్పడడంతో అక్కడివారు ఉచ్ఛ స్థితికి చేరుకు న్నారు. కాగా ఆంధ్రప్రదేశ్‌లో స్థిరపడినవారు తమ కులం పేరును సైతం చెప్పుకోలేకపోతున్నారు.
వీరి పూర్వీకులు జనపనారతో తాళ్లు, సంచులు,బోరీలు తయారు చేసేవారు. బంగ్లాదేశ్ లో ఈ వృత్తి చేసే ముస్లిం కుటుంబాల వారు వేలసంఖ్యలో ఉన్నారు. సొంత భూములు లేకపోవ టంతో జనపనార పండించే రైతుల పొలాలలోని జనుమును ఎకరాల చొప్పున టోకున కొనుగోలు చేసేవారు. ఆ జనుము నుంచి నారను వేరుచేసి దాన్ని కూడా నీళ్లలో ఒక రాత్రి నానబెట్టి మరుసటి రోజు బండమీదవేసి చెక్కతో మోదేవారు. దాదాపు వారం రోజులు ఇదే విధంగా చేయటంతో నార శుభ్ర పడి మెత్తగా తయారయ్యేది. ఆ నారను పేని `కదురు' సాయం తో తాళ్లుగా తయారు చేసేవారు.జనపనా రను చిన్న చిన్న పాయలుగా తీసుకుని తొడపైన పెట్టుకుని పొడవాటి తాడుగా పేనేవారు. ఈ క్రమంలో తొడపైన చేతిరా పిడి కారణంగా చర్మం లేచిపోయి పుండ్లు పడేవి. అటువంటి పుండ్లు పడకుండా ఉండేందుకు తొడపైన అరచేది వెడల్పున ఉన్న ఇనుప రేకు కట్టుకుని దానిపై నారను పేని తాళ్లను తయా రు చేయటం ఆరంభించారు. ఈ విధంగా తయారైన తాళ్లను మగ్గాలపై ఎక్కించి ఒక అడుగు వెడల్పు, 36 ఆడుగుల పొడ వున్న జనపనార బట్టను తయారు చేసేవారు. ఈ బట్టతో తమ కు కావలసిన సైజులో సంచులు, బోరీలు తయారు చేసే వారు. వీటిని గాడిదలు, గుర్రాలపై వేసుకుని ఊరూరా తిరిగి అమ్మే వారు. పంటలు ఇంటికి చేరే సమయంలో వీరికి చేతి నిండా పనే. కాగా జనుము పండించేవారు తగ్గిపోవటం, ప్లాస్టిక్‌ సంచుల మార్కెట్‌ పెరగడంతో వీరు ఉపాధి కోల్పోయారు. వీరికి సొంత భూములు లేకపోవటంతో వ్యవసాయ కార్మికు లుగా బతుకుబండిని లాగుతున్నారు.
సాధుచెట్టి కులస్థులు రాష్ర్టమంతటా దాదాపు 50 వేల మంది ఉన్నారు. రాష్ర్టంలోని కొన్ని ప్రాంతాలలో జలిజ అని కూడా కుల సర్టిఫికెట్లు ఇస్తున్నారు. తమ కంటూ ఒక కులం ఉంది కనుక ఆ పేరున కుల ధ్రువీకరణ పత్రాలు ఇవ్వాలనేది వీరి వాదన.సివిల్‌ సర్వీసెస్‌లో ఈ కులస్తులు ఒక్కరు కూడా లేరు.ప్రతి జిల్లాలోనూ తమ వారికి ప్రభుత్వం కమ్యూనిటీ హాళ్లు నిర్మించి ఇవ్వాలని కోరుతున్నారు.
సద్లపల్లి
ఈ గ్రామము (సడ్లపల్లె) హిందూపురం-బెంగళూరు మార్గమున బెంగళూరు రోడ్డులో హిందూపురం నుండి 3కి.మీ.ల దూరములో ఉంది.
సడ్లపల్లె గ్రామ పురాణము
ప్రస్తుతము ఈ గ్రామము హిందూపురం మునిసిపాలిటీ లో భాగముగా ఉన్నది
దీనిని సజ్జనుల పల్లె అని ఒకప్పుడు పిలిచేవారు.కాలక్రమములో ఈ ఊరిని అందరూ సడ్లపల్లె గా పిలుస్థున్నారు .ఈ గ్రామములో నివసించు వారి వల్ల ఈ గ్రామానికి ఈ పేరు వచ్చింది.
ఈ గ్రామంలో నివసించు వారిని అందరూ "సజ్జనులు " అని సంభోదించేవారు.ఈ గ్రామము లో చాలా వరకు రెడ్లు ఎక్కువ మంది నివసిస్తున్నారు
అందువల్ల ఈ గ్రామం లో ఉండే రెడ్లను సజ్జనరెడ్లు అని పిలుస్తారు(ఉదాహరణకు మాత్రమే).
మహా జనపదాలు
మహా జనపదాలు (ఆంగ్లం : Mahajanapadas) (సంస్కృతం: महाजनपद, "మహాజనపద") సాహిత్యపరంగా "గొప్ప రాజ్యాలు" ("మహా", "గొప్ప", మరియు "" "తెగల నివాస స్థలి" లేదా "దేశం" లేదా "రాజ్యము"). ప్రాచీన బౌద్ధ గ్రంథమైన లో ఈ పదహారు జనపదాల ("సోలాస్ మహాజనపద్") గూర్చి ప్రస్తావింపబడింది. వాయువ్యంన గాంధార నుండి తూర్పు వైపున అంగ రాజ్యాల వరకు, మరికొన్ని సార్లు వింధ్య పర్వతాలు దాటి ప్రదేశాలు వ్యాపించి ఉండేవి.
16 గొప్ప రాజ్యాల పట్టిక :
ఇంకొక బౌద్ధ గ్రంథము దిఘ నికాయ లో పైనుదహరింపబడిన 16 రాజ్యాలలో మొదటి 12 రాజ్యాలను మాత్రమే ప్రస్తావించింది.
నౌషాద్
నౌషాద్ అలీ (అ.సం.లి.వ.: nauṣād alī, ఆంగ్లం : Naushad Ali, ఉర్దూ: نوشاد علی, దేవనాగరి: नौशाद अली) (డిసెంబరు 25 1919 – మే 5 2006) భారత సినిమా సంగీతకారుడు. బాలీవుడ్కు చెందిన ఓ ప్రసిద్ధ సంగీతకారుడు.
ఆయన స్వతంత్రంగా సంగీత దర్శకునిగా ప్రేమనగర్ (1940) మొట్టమొదటి సినిమా. ఆయన సంగీత దర్శకునిగా విజయం సాధించిన సినిమా "రత్తన్ (1944)". దానితర్వాత 35 గోల్డెన్ జూబ్లీ హిట్స్, 12 గోల్డెన్ జూబ్లీ మరియు 3 డైమండ్ జూబ్లీ విజయం సాధించాయి. ఆయనకు 1982లో దాదాసాహెబ్ ఫ్లాల్కే పురస్కారం మరియు 1992 లో పద్మభూషణ్ పురస్కారాలు లభించాయి.
నౌషాద్ లక్నో నగరంలో పెరిగాడు, ఈ నగరం సంప్రదాయాలకు, ఉత్తరభారత సంగీతానికి సాహిత్యానికి ప్రముఖ కేంద్రం. ఇతడి తండ్రి వాహిద్ అలీ ఒక మున్షి (క్లర్కు). బాల్యంలో నౌషాద్ బారాబంకీ లోని దేవాషరీఫ్ ఉర్సు కార్యక్రమాలకు వెళుతూ వుండేవాడు. అక్కడ ప్రముఖ 'ఖవ్వాల్' (ఖవ్వాలీ పాడేవారు) లు ప్రదర్శనలు ఇచ్చేవారు. నౌషాద్ వీరిని వింటూ సంగీతం పట్ల ఉత్సుకత పెంచుకున్నాడు. నౌషాద్ క్లాసికల్ హిందుస్తానీ సంగీతం "ఉస్తాద్ గుర్బత్ ఖాన్", "ఉస్తాద్ యూసుఫ్ అలీ", "ఉస్తాద్ బబ్బన్ సాహెబ్" మరియు ఇతరుల వద్ద నేర్చుకున్నాడు. తరచూ హార్మోనియంలనూ మరమ్మత్తు చేసేవాడు.
నౌషాద్ 2006 మే 5 న ముంబాయిలో మరణించాడు. ఇతనికి ఆరుగురు కుమార్తెలు జుబేదా, ఫహమీదా, ఫరీదా, సయీదా, రషీదా, వహీదా, మరియు ముగ్గురు కుమారులు రహమాన్ నౌషాద్, రాజు నౌషాద్ మరియు ఇక్బాల్ నౌషాద్.
నౌషాద్ సంగీత దర్శకుడే గాక సాహిత్యంలోనూ దిట్ట. ఇతను వ్రాసిన పుస్తకం "ఆఠ్‌వాఁ సుర్" (ఎనిమిదవ స్వరం), ఇంకొక ఆల్బమ్ "ఆఠ్‌వాఁ సుర్ - ద అదర్ సైడ్ ఆఫ్ నౌషాద్", దీనిలో 8 గజల్లు ఉన్నాయి. ఈ గజల్లు వ్రాసింది మరియు బాణి సమకూర్చింది నౌషాదే.
ట్రాక్ లిస్టు:భారతీయ శాస్త్రీయ సంగీతాన్ని, సినిమాలలో ఉపయోగించే రీతినిచ్చి, ఓ కొంగ్రొత్త శైలిని నాంది పలికిన వాడు నౌషాద్. అందులోనూ సాంప్రదాయబద్ధంగా, జనపదాల శైలిని సరళిని సినిమాలలో జొప్పించిన ఘనత దక్కించుకున్నవారిలోనూ ఇతను ఒకడు. "" సినిమాలో ఉపయోగించిన భజన-బాణీలే ఇందుకు చక్కటి ఉదాహరణలు. "మన్ తడ్‌పత్ హరి దర్శన్ కో", "భగవాన్.. ఓ దునియాకే రఖ్‌వాలే" లాంటి పాటల బాణీలు మరియు సంగీత శైలి పూర్తిగా సశాస్త్రీయ శైలి. పశ్చిమ సంగీత ధ్వనులు, వాయిద్య పరికరాలు అతి తక్కువగా వాడేవాడు. వాడిననూ అవలీలగా ఉపయోగించడంలో దిట్ట.
ఈ సినిమా నేపథ్యగాయనీ గాయకులు: యేసుదాస్, పి.సుశీల.
ఈ సినిమా ఆఖరులో పాకీజా (1971) పాట "థాడే రహియో" కైఫీ అజ్మీ రచన, లతా మంగేష్కర్ పాడిన పాటను వుంచారు.
స్నాతకోత్సవం
స్నాతకోత్సవం : (ఆంగ్లం: Convocation). విశ్వవిద్యాలయం నందు విద్యను అభ్యసించిన తరువాత విద్యార్ధులకు డిగ్రీని అందచేయుటకు జరుపుకొను ఉత్సవాన్ని స్నాతకోత్సవం అంటారు . ప్రతి విశ్వవిద్యాలయం దాని అనుబంధ కళాశాల విద్యార్ధులకు స్నాతకోత్సవం నందు డిగ్రీ పట్టాను అందజేస్తారు. ఈ ఉత్సవం నందు ఉత్తమ విద్యార్థులను తగిన పారితోషకముతో సత్కరిస్తుంటారు.
విషం
విషం (ఆంగ్లం: Poison): విషం శరీరం మీద తీవ్ర ప్రభావాన్ని చూపుతుంది, కొన్ని సార్లు విషం ప్రభావం వలన బాగా దేహమంతా నొప్పి, మసక బారిన దృష్టి, తల తిరగడం, మగత, పక్షవాతం కలుగుతాయి. విష తీవ్రత ఎక్కువగా ఉంటో మరణం సంభవిస్తుంది. విషం పాములలో, తేలులో, ఎక్కువగా ఉంటుంది. ఎక్కువగా పాముల కోరల్లో ఉంటుంది. పాము విషం మందుల తయారీలలో (జంతువులకు) విషం వాడుతారు.
కొన్ని విషాలు నిర్దిష్ట విరుగుడు కలిగి ఉంన్నాయి:
మొక్కల సాయంతో, మట్టి నుంచి విష రసాయనాలను తొలగించే పద్ధతిని ఫైటోరెమేడియేషన్ (Phytoremediation) అంటారు. సూక్ష్మజీవుల నుంచి రెండు జన్యువులను వేరుచేసి అరాబిడాప్సిస్ థేలియానా అనే తీగ మొక్కలోకి ఎక్కించారు. ఇది ఏథెన్స్ లోని జార్జియా విశ్వవిద్యాలయంలో జరిగిన ప్రయత్నం. ఆర్సెనిక్ బాగా చేరిన నేలలో కూడా ఈ మొక్క తట్టుకుని బాగా పెరుగుతుంది. అంతేగాక మట్టిలోని విష రసాయనాన్ని పెద్ద ఎత్తున పీల్చుకుని తన ఆకులలో నిలువ చేసుకుంటుంది. సూక్ష్మజీవి నుంచి తీసిన జన్యువులు ఈ విష రసాయనాన్ని పీల్చుకునే రకంగా మారుస్తాయి. రసాయనపు సమ్మేళనాలను విరిచి పీల్చడానికి అనువుగా మార్చగల శక్తి ఈ జన్యువుల కారణంగానే మొక్కకు అందింది. వివిధ రకాల మొక్కల వేళ్లు ఒక ఎకరం నేలలో , ఒక ఏడాది కాలంలో కోట్లమైళ్ల పొడుగున పెరుగుతుంటాయి. అవన్నీ కలిసి విష రసాయనాలను పీల్చడం మొదలు పెడితే మొత్తం రసాయనం నేలలో నుంచి బయటకు వచ్చేస్తుంది. రెండు లేదా మూడు సంవత్సరాలలో నేలలను పంటకు, మనుషుల వాడకానికి అనువుగా మార్చగల మొక్కలను తయారుచేయవచ్చునని, ఈ పరిశోధనలో ముఖ్యపాత్ర వహించిన రిచర్డ్ మీగర్ అంటున్నారు.
మట్టిలో ఆర్సెనికి రసాయనం సహజంగానే ఉంటుంది. కానీ గనుల తవ్వకం, పారిశ్రామిక వ్యర్థ పదార్థాలను ఇష్టం వచ్చినట్లు వదలడం, భూగర్భజలాలను వెలికి తీయడం కారణంగా, మట్టిలో దాని మోతాదు అపాయకరమైన చోటికి పెరుగుతుంది. ఈ రసాయనం కొంచెమున్నా కూడా క్యాన్సర్, నాడీమండల వ్యాధులు పుడతాయి. బంగ్లాదేశ్ లోనూ, మనదేశంలోని పశ్చిమ బెంగాల్ ప్రాంతంలోనూ భూగర్భజలాలలో ఆర్సెనిక్ ఎక్కువగా ఉంది. అందుకే ఆ ప్రాంతాల ప్రజలు ఎక్కువగా ఆర్సెనిక్ పాయిజనింగ్ కు గురవుతున్నారు.
ఆర్సెనిక్, కాడ్మియం, పాదరసం, రాగి, యశదం లాంటి కాలుష్య రసాయనాలను విడగొట్టి అపాయం లేకుండా చేయడం కుదరదు. అవి ఎక్కువగా ఉన్న మట్టిని తవ్వి మరెక్కడో గుంటలు పూడ్చడం ఒక పద్ధతిగా వస్తున్నది. కానీ దీనికయే ఖర్చు, తర్వాత నేల లోతులాంటి మార్పులు పనికి అడ్డంకులవుతున్నాయి. అటువంటి చోట్ల జన్యుపరంగా మార్చిన మొక్కలను పెంచితే రసాయనాలు సులభంగా నేలనుంచి బయటకు వస్తాయి. రసాయనాలుగల ఆకులను జాగ్రత్తగా తగలవెట్టి బెడద తప్పించుకోవచ్చు. ఈలోగా వాటిని పశువులు మాత్రం మేయకుండా తగు జాగ్రత్తలు తీసుకోవలసి వుంటుంది. వరిలాంటి పంటలను, పెరిగే తామరవంటి మొక్కలను కూడా 
ఈ పద్ధతికి వాడుకుంటే రసాయన కాలుష్యాన్ని మరింత సులభంగా తొలగించవచ్చునని పరిశోధకులు అభిప్రాయం వెలిబుచ్చారు. అలాగే నేరుగా సూక్ష్మజీవులను వాడి కాలుష్యం తొలగించే పద్ధతుల గురించి కూడా పరిశోధనలు మరింతగా జరుగుతున్నాయి. మొక్కల సాయంతో లోహ రసాయనాలు నిర్మూలన గురించి ఈ మధ్యనే ఒక సదస్సు జరిగింది.
భయం
భయం అనేది ఒక మానసిక వేదన. భయంతో ఏపని చేయలేము. భయం ఆందోళనకు మూల కారణము. భయం మనిషిని నిర్జీవము చేయును.
ఏ విషయం గురించయినా అతిగా భయపడడాన్ని ఫోబియా (Phobia) అంటారు.
భయము [ bhayamu ] bhayamu. సంస్కృతం n. Fear, fright, terror, alarm. భయంకరము bhayankaramu. adj. Frightful, alarming, terrible. భయదము bhayadamu. adj. Frightful, terrific. భయపడు bhaya-paḍu. v. n. To be afraid. భయపరచు bhaya-paraṭsu. v. a. To frighten, alarm, intimidate. భయపెట్టు bhaya-peṭṭu. v. a. To frighten, alarm. భయస్థుడు bhayasthuḍu. n. A timorous or timid man; one who fears to do evil; a god-fearing man. భయస్థురాలు a timid woman. భయానకము bhay-ānakamu. adj. Fearful, frightful, alarming. భయావహము bhay-āvahamu. adj. Frightful, alarming, terrible. భయోత్పాతము bhay-ōtpātamu. n. A fearful prodigy or phenomenon.
ఆత్మవిశ్వాసం
ప్రతి మనిషికీ తమపై తమకు నమ్మకం ఉండటం చాలా అవసరం. దీనినే ఆత్మ విశ్వాసం అని అంటారు. దీనికి ఆంగ్లంలో Self Confidence అని అర్థం.
"నేను చేయగలను" అని అనుకునేదే ఆత్మవిశ్వాసం. ఆత్మవిశ్వాసం ఉంటే ఎవరైనా ఏదైనా చెయ్యగలరు.
ప్రతిభ ఉండి ఆత్మవిశ్వాసం లేకపొతే ఏ రంగంలోనైనా సరిగ్గా రాణించలేరు. ఆత్మవిశ్వాసం అనేది మనిషికి
ఒక దివ్యౌషధంలా పని చేస్తుంది. అనుకున్న పనిని అనుకున్నట్టు సాధించడానికి ఆత్మవిశ్వాసం చాలా
తోడ్పడుతుంది.
ఎంత బాగా ఆత్మవిశ్వాసం ఉంటే అంత బాగా మనం జీవితంలో పైకి రావచ్చు.ముందు మన మీద మనకి సరైన 
అవగాహన ఉండాలి. ఈ అవగాహనే మన మాటల్లో ధ్వనిస్తుంది. దీనివల్ల మనలో ఎంత ఆత్మవిశ్వాసం ఉందో అవతలి
వారికి తెలుస్తుంది. ఏ విధమైన తప్పుడు ఆలోచనలకి మన మనసులో చోటు ఉండకూడదు. దీనివల్ల మన ఆత్మవిశ్వాసం దెబ్బతినే అవకాశం ఉంది.మనలో ఉన్న ఆత్మవిశ్వాసం మన తోటి వాళ్ళలో కూడా ఆత్మవిశ్వాసం నింపగలదు. మనవాళ్ళ విశ్వాసాన్ని మనం
చూరగొనడమే మనలో ఉన్న ఆత్మవిశ్వాసానికి ప్రతీక. విజయం సాధించిన వారికి, సాధించని వారికి మధ్య తేడా ఈ ఆత్మవిశ్వాసమే అని మనమంతా తెలుసుకోవాలి.
వాహనము
బండి లేదా వాహనము (ఆంగ్లం: Vehicle) అనగా ఒక చోట నుండి మరొక చోటుకు తీసుకు వెళ్ళే సాధనము. వాహనముల వాడుక వల్ల నడక తగ్గుతుంది. అంటే వాహనములో ఎక్కడికైనా నడవ కుండా వెళ్ళ వచ్చును. దీనిని ఆంగ్లములో 'Vehicle'అని అంటారు. 'Vehicle' అనే పదం లాటిన్ భాష లోని 'vehiculum'అనే పదం నుండి వెలువడినది. ఈ రోజుల్లో వాహనము అనేది ప్రతి ఒక్కరికీ నిత్యావసర సాధనం.
వాహనము లలో చాలా రకాలు ఉన్నాయి.
తెలుగు భాష ప్రకారంగా వాహనము [ vāhanamu ] [Skt.] n. A vehicle, or conveyance of any kind; a carriage, car, horse, &c. పాలకీ గుర్రము మొదలైనవి. వాహము vāhamu. n. A horse. గుర్రము. వాహకుడు vāhakuḍu. n. A porter, a carrier; a bearer of dead bodies. మోసేవాడు, పీనుగను మోసేవాడు. వాహితము vāhitamu. adj. Borne, carried, supported. వహింపబడిన. వాహిని vāhini. n. A river, a stream. నది. An army, or force. సేన. Eloquence, వాగ్ధోరణి. వాహినీపతి vāhinī-pati. n. The leader of an army. సేవానాయకుడు. The ocean, సముద్రుడు. వాహ్యము vāhyamu. n. A carriage, a vehicle, a beast of burden. వాహనము, బరువులు మోయు పశువు. adj. Fit to be carried or borne. మోసికొనిపోదగిన. వాహ్యాళి vāhyāḷi. n. An excursion, trip. విహారము, స్వారి. An expedition.
ప్రపంచంలో ఉన్న ఎలక్ట్రిక్‌ వాహనాల్లో ఇదే అత్యంత చౌకది.కాలుష్యం తగ్గడంతోపాటు భారీ బ్యాటరీలు, సుదీర్ఘ ఛార్జింగ్‌ సమయం, పరిమిత దూరం ప్రయాణించడం వంటి ఇబ్బందులు ఉండవు.ఈ వాహనాన్ని నడపటానికి భూమి లోపల (ఉపరితలం నుంచి 30 సెంటీమీటర్ల లోపల) విద్యుత్‌ పట్టిలు పాతిపెడతారు. ఇవి ఒలెవ్‌కు వైర్‌లెస్‌ పద్ధతిలో విద్యుదయస్కాంత శక్తిని అందిస్తాయి. ఫలితంగా వాహనంలో ఉన్న బ్యాటరీ ఛార్జి అవుతుంది. (ఈనాడు 11.3.2010)
మొయినాబాద్ మండలంలోని వీఐఎఫ్ ఇంజనీరింగ్ కాలేజి విద్యార్థులు గాలితో నడిచే కారును రూపొందించారు.
రు.40 వేల ఖర్చుతో తయారయ్యే ఈ వాహనంపై ఒకరు మాత్రమే ప్రయాణించే వీలుంది. 3 చక్రాలతో ఉండే ఈ వాహనం గరిష్ఠంగా గంటకు 30 నుంచి 40 కిలోమీటర్ల వేగంతో ప్రయాణిస్తుంది.వాహనానికి 2 ఎయిర్ సిలిండర్‌లు, స్టీరింగ్, ఎయిర్ మోటార్, న్యుమాటిక్ మోటార్, డిస్క్ బ్రేక్, గేర్ చేంజింగ్ వీల్స్ ఉంటాయి. కాలుష్యం ఉండదు. ఈ వాహనం నడవాలంటే.. సిలిండర్‌లో 6 కేజీ/సెంటీమీటర్ ఒత్తిడి ఉంటే చాలు. ఒక్కసారి రెండు సిలిండర్లను పూర్తిగా నింపితే.. 20 నిమిషాల సేపు ప్రయాణిస్తుంది.ప్రస్తుతం ఈ తరహా వాహనం భారత మార్కెట్‌లో లేదు.ఇంట్లో చిన్నపాటి మోటార్ ఏర్పాటు చేసుకోవడం ద్వారా, టైర్లలో గాలి పెట్టే కంప్రెసర్‌తో ఎక్కడైనా సిలిండర్లలో గాలిని నింపుకోవచ్చు
ఈ వాహనాలు నడుపుటకు చాలా మార్గాలు ఉన్నవి:అన్ని మార్గాలలోకి వాయు మార్గమున ప్రయాణించడం ఎక్కువ ఖర్చుతో కూడుకున్నది.
జరిమానా
జరిమానా లేదా అపరాధ రుసుం అనగా పెనాల్టి (Penalty) అని ఆంగ్లమునందు అంటారు.
నిభంధనలను అతిక్రమించిన వారి దగ్గర నుంచి ప్రభుత్వం వారు కొంత నగదును వసూలు చేస్తారు లేనిచో కొన్ని రోజులు కారాగారం నందు ఉంచుతారు. అటువంటి నగదుని జరిమానా అంటారు.
జరిమానా మొత్తం చేసిన తప్పును బట్టి ఉంటుంది.
1. రోడ్డు నిబంధనలను అతిక్రమించుట,
2. రైల్వే టికెట్ లేకుండా ప్రయానించుట,
3. బహిరంగ ప్రదేశములలో హద్దుమీరి ప్రవర్తించుట,
4. చిన్న చిన్న దొంగతనములకు పాల్పడడం,
జాండ్ర
జాండ్ర బి.సి.బి.గ్రూపులోని కులం. రాష్ర్ట వ్యాప్తంగా జాండ్ర కులస్థులు దాదాపు 8 లక్షల మంది ఉన్నారు. వీరి కులవృత్తి నేతపని. చాలామంది ఇతర రాష్ట్రాలకు వలస వెళ్ళారు. తెలంగాణ ప్రాంతంలో ఉన్నవారు ఎక్కువగా మహారాష్ట్ర, కర్ణాటక రాష్ట్రాలకు వెళ్లారు. వలసలు ప్రారంభం కాకమునుపు ఇక్కడ ఆ రోజుల్లో రోజుకు రెండు రూపాయలు మజూరీ(కూలీ) ఇస్తే పనిచేసేవారు. ఇంట్లో వారు అంతా కలిసి పనిచేసేవారు కనుక ఎంతో కొంత మిగుల్చుకునేవారు. చేనేత మగ్గాలపైనే కుటుంబం మొత్తం ఆధారపడి జీవిం చేది. ఇంట్లో ఒక్క మగ్గం ఉందంటే ఇంటిల్లిపాదీ పనిచేసేవారు. అప్పట్లో చాలామంది విద్యావంతుల య్యారు. ఉన్నత పదవులు కూడా పొందారు. జాండ్ర సామాజిక వర్గానికి చెందిన విద్యా వంతులు తమ విద్యా ర్థులను ప్రోత్సహించే దిశగా ప్రయ త్నాలు సాగిస్తున్నారు. 1960 వరకు ఈ వృత్తిదారులకు ప్రాధాన్యత ఉండేది. వపర్‌ లూమ్స్ ఊపందుకోవటంతో చేనేత కార్మికుల మాదిరే వీరికీ ఉపాధి కరువైంది. పది మందికి ఉపాధి కల్పించే పనిని ఒక్క పవర్‌ లూమ్‌ లాగేసుకుంది. కనుకనే వీరిలో నిరుద్యోగుల సంఖ్య గణనీయంగా పెరిగింది. ఆది నుంచి మగ్గం గుంటలో కూర్చొని నేయటానికి అలవాటుపడిన వారు బరువులు మోసి, బండలెత్తే పనులు చేయలేకపోవంతో వీరికి ఎక్కడా ఉపాధి లభించలేదు. మహిళలు బీడీలు చుట్టే పనిని ఎంచుకున్నారు. కనుకనే నేటికీ వీరిలో అధిక శాతం బీడీలు చుడుతూ కనిపిస్తారు. నేత పనిచేసే ఇతర కులాలవారికన్నా జాండ్ర కులస్థులకు ప్రత్యేక గుర్తింపు ఉంది, కనుకనే రాష్ర్టంలోని కొన్ని పట్టణాలలో జాండ్రపేటల పేర్లతో పిలువబడుతున్న కాలనీలను నేటికీ మనం చూడొచ్చు. చేతివేళ్లతో అద్భుత కళాఖండాలను సృష్టించేవారు వీరిలో ఉన్నారు. కొత్త డిజైన్ల రూపకల్ప నతోపాటు, రంగులు అద్దకాల అంశంలోనూ వీరికంటూ ఒక ప్రత్యేక గుర్తింపు ఉంది.
ప్రతి ఏడాదీ శ్రావణమాసం అమావాస్యకు ముందు వచ్చే సోమవారం వీరు ఉత్సవం జరుపుకుంటారు. ఈ ఉత్సవం కోసం ఎక్కకెక్కడి వారు స్వస్థలాలకు చేరుకుని అందులో పా ల్గొంటారు. శ్రావణ మాసంలో వస్తుంది కనుక శ్రావణ మాసో త్సవంగా దీనిని చెప్పుకుంటారు. ఈ ఉత్సవంలో సందికోల పేరుతో 30 అడుగుల కరన్రు అలంకరిస్తారు. ఆదివారం అంతా భక్తి గీతాలు, భజనలతో కాలం గడుపుతారు. సోమవారం ఉద యం నుంచి రాత్రి వరకు వివిధ కార్యక్రమాలు జరుపుతారు. విద్యార్థులను ప్రోత్సహించే కార్యక్రమాలు కూడా చేపడతారు.
గ్రామీణ ప్రాంతాలలోని జాండ్ర పిల్లల చదువుకోసం హాస్టళ్లు, కులవృత్తి చేస్తు శ్యాసకోశ వ్యాధులతో బాధపడుతున్న వారికి ఉచితంగా మందులు ఇచ్చే ఏర్పాటు చేయాలని ప్రభుత్వాన్నికోరుతున్నారు. కమ్యూనిటీ హాలు నిర్మాణం కోసం కర్ణాటకలోని జాండ్ర కులస్థులు ఆర్థిక సహాయం అందించేందుకు ముం దుకు వచ్చారని ప్రభుత్వ పరంగా కూడా జిల్లాలలో కమ్యూనిటీ హాళ్ల నిర్మాణానికి స్థలం మంజూరు చేయాలని కోరుతున్నారు.
పేకాట
పేక ముక్కలతో ఆడే ఆట పేకాట.పేకముక్క
దావానలం
దావానలం, దావాగ్ని లేదా కార్చిచ్చు (Forest fire or Wildfire) అనగా అడవులలో సంభవించే అతి త్వరగా వ్యాపించే అగ్ని ప్రమాదాలు. ఇవి మానవుల అలక్ష్యం వలన, మెరుపుల మూలంగా, లేదా అగ్ని పర్వతాల వలన సంభవిస్తాయి. వీటివలన కొంత ప్రయోజనం ఉన్నా కూడా తక్కువ కాలంలో విస్తృతంగా వ్యాపించి అక్కడ నివసించే జంతుజాలాన్ని కూడా నాశనం చేస్తాయి.
తేజోగుణము
తేజోగుణము అనునది ఒక మనిషి యొక్క స్వభావాన్ని తెలుపును. ఈ గుణము ఉన్న వ్యక్తులు తాము చేయు పనిని ఆలోచించి సరైన విధానం చేస్తారు.
ఉదాహరణ: పురాణ చరిత్రలో శ్రీరాముడు, శ్రీకృష్ణుడు వారి తేజోగుణము వలన చాలా గొప్ప వ్యక్తిత్వము కలిగిన వారు అయ్యారు. తేజోగుణము కలిగిన వ్యక్తులు చాలా తేజస్సు కలిగి ఉంటారు. వారి ఆలోచనలు చాలా గొప్పగా ఉండును. ప్రతి పనిని ఆచితూచి చాలా తెలివిగా చేయుదురు. ఆ పని ఎంత కష్టముగా ఉన్నను దానిని విడువక విజయము సాధిస్తారు. వీరు మనోధైర్యము కలిగి ఉంటారు. అందువలననే వారికి విజయము చేకూరుతంది. వీరు మార్గదర్శకులుగా ఉంటారు.
మహాత్మా గాంధీ, స్వామి వివేకానంద వారి తేజోగుణము వలన చాలా గొప్పవ్యక్తులుగా అయ్యారు.
తేజోగుణముకు వ్యతిరేకములు రజోగుణము మరియూ తమోగుణము.
ఉదాహరణ: భీముడు. బలం ఉన్నా ఆలోచన వుండదు.
హిమ సంపాతం
హిమ సంపాతం (Avalanche) అనగా అకస్మాత్తుగా మంచు పెళ్ళలు వేగంగా కొండల మీదనుండి జారిపడడం. సామాన్యంగా మంచుతో సహా గాలి మరియు నీరు కూడా కలిసుంటాయి.
శక్తివంతమైన హిమ సంపాతాలు వాటి మార్గంలోని వృక్షాలు, గ్రామాలు మొదలైన వాటిని నాశనం చేస్తాయి. ఇవి ఎల్లప్పుడు మంచుతో కప్పబడిన పర్వత ప్రాంతాలలోనే సంభవిస్తాయి. అంటే హిమాలయాలు, ఆల్ప్స్, ఏండిస్ మొదలైన ప్రదేశాలు. ఇలాంటి ప్రాంతాలలో అపారమైన ఆస్తి మరియు జీవరాశుల నష్టం కలిగించే భయంకరమైన ప్రకృతి వైపరీత్యాలలో ఇది ప్రధానమైనది. హిమ సంపాతాలను కొండచరియలు జారిపడడం, మంచు తుఫాను మొదలైన వాటికి గల తేడాలను గుర్తించాలి.
2014 హిమాలయ పర్వత హిమ సంపాతం
రావువారిగూడెం
రావువారిగూడెం : నల్గొండ జిల్లా, వేములపల్లి మండలానికి చెందిన గ్రామం.
వేములపల్లి గ్రామానికి 2 కిలోమీటర్ల దూరంలో మిర్యాలగూడ పట్టణానికి 7 కిలోమీటర్ల దూరంలో ఉంది. గ్రామంలో ఉన్నత విద్యావంతులు కలరు.
రావువారిగూడెం వేములపల్లి గ్రామ పంచాయితి పరిధిలో ఉంది.మిర్యాలగూడ పట్టణానికి దగ్గరగా ఉండడం వల్ల గ్రామం అభివృద్ధి చెందుతూ ఉంది. ఈ గ్రామం నుంఛి కొందరు విదేశాలకు కూడా వెళ్ళారు.
అసలు ఈ గ్రామం ఒకప్పుడు వేములపల్లి కిందకు వచ్చేది. ఈ గ్రామస్తులంతా వేములపల్లితో సంబంధం ఉన్నవారే. మొదటగా 'రావు' వారు వచ్చి ఇక్కడ పొలం చేసుకుంటూ ఇళ్ళు నిర్మించుకొని స్థిరపడగా ఆ తరువాత 'ముదిరెడ్డి' కుటుంబం వచ్చి స్థిరనివాసం ఏర్పరచుకున్నాక అలా అలా గ్రామం అభివృద్ధి చెందింది. నాగార్జునసాగర్ ఎడమ కాల్వ వచ్చిన తర్వాత అందరూ చక్కగా బాగు పడ్డారు.
మహమ్మారి
మహమ్మారి (Epidemic) ఒక ప్రాంతంలో త్వరగా వ్యాపించే వ్యాధులు.
ప్రపంచమారి
విశ్వమారి (Pandemic) మానవులలో త్వరగా వ్యాపించి విశ్వమంతా వ్యాపించి కొన్ని మానవ సమూహాలను నాశనం చేసే అంటువ్యాధి.
మంచు తుఫాను
మంచు తుఫాను (Ice Storm) ఒక విధమైన చలి తుఫాను.
రిక్షా
రిక్షా లేదా సైకిల్ రిక్షా అనేది సామాన్యులకు అందుబాటులో ఉన్న ఒక రవాణా సాధనం. రిక్షాలలో మోటారుతో నడిచేవి, మనుష్యుల ద్వారా నడిపించబడేవి రెండు రకాలు ఉన్నాయి.
సూర్య
సూర్యఒక తెలుగు దినపత్రిక. ఇది 21 అక్టోబర్ 2007 సంవత్సరంలో ఆంధ్ర ప్రదేశ్ గవర్నర్ నారాయణ్ దత్ తివారీ చే ప్రారంభించబడినది. ఈ పత్రిక అధిపతి తెలుగు సినిమా నిర్మాత నూకారపు సూర్యప్రకాష్ రావు. ఈ పత్రిక తెలుగు దినపత్రికలలో మొదటిగా ప్రామాణిక యూనికోడ్ పధ్దతిలో అంతర్జాలంలో ప్రచురింపబడింది. ఈ పత్రికజాలస్థలి సమాచారం 2010 సెప్టెంబరు 1 నుండి శాశ్వత లింకులను కలిగివున్నది.
చమరీ మృగం
చమరీ మృగం లేదా జడల బర్రె (ఆంగ్లం: Yak) పొడవైన వెండ్రుకలు కలిగిన క్షీరదాలు. వీటి శాస్త్రీయ నామం బాస్ గ్రునియెన్స్ (Bos grunniens). ఇవి దక్షిణాసియా హిమాలయ పర్వత ప్రాంతాలలో, టిబెట్ నుండి మంగోలియా వరకు విస్తరించాయి. హిందూ దేవతల పూజా కార్యక్రమాలలో ఉపయోగించే చామరం దీని వెంట్రుకలతో తయారుచేస్తారు. 
ఇవి ఎక్కువగా పెంపుడు జంతువులుగా జీవిస్తాయి. కొద్ది జీవులు అడవులలో ఉంటాయి.
చమరీ మృగాలు సమూహాలుగా జీవిస్తాయి. మగజీవులు సుమారు 2–2.2 మీటర్లు, ఆడజీవులు దానిలో మూడోవంతు పొడవుంటాయి. రెండింటికీ పొడవైన వెండ్రుకలు దట్టంగా శరీరమంతా కప్పి చలినుండి రక్షిస్తాయి. ఇవి గోధుమ, నలుపు, తెలుపు రంగులలో ఉంటాయి. రెండింటికీ కొమ్ములుంటాయి.
చమరీ మృగాలు సుమారు సెప్టెంబర్ మాసంలో జతకడతాయి. ఆడజీవులు ఇంచుమించు 3–4 సంవత్సరాల వయసులో మొదలుపెట్టి ఏప్రిల్-జూన్ నెలల్లో దూడల్ని కంటాయి. వీటి గర్భావధి కాలం సుమారు 9 నెలలు. దూడలు సంవత్సర కాలం తల్లివద్ద పాలు త్రాగి, తర్వాత స్వతంత్రంగా 20 సంవత్సరాలు పైగా జీవిస్తాయి.
చమరీ మృగాల్ని వాటినుండి లభించే పాలు, ఉన్ని మరియు మాంసం కోసం పెంచుతారు. వీటిని బరువైన పనులు చేయడానికి కూడా ఉపయోగించుకుంటారు. స్థానిక రైతులు, వర్తకులు వీటిని వస్తువులను ఎత్తైన పర్వతాల గుండా రవాణా చేయటానికి ఉపయోగిస్తారు. పర్వతారోహణ, సాహసిక బృందాలు వీటిని తమ సామగ్రిని చేరవేయటానికి కూడా ఉపయోగిస్తాయి. వీటిని నాగలి కట్టి పొలాలు దున్నటానికి కూడా ఉపయోగిస్తారు. చమరీ మృగాల పేడను ఆవుపేడ వలె పిడకలు చేసి వంటచెరుకుగా, ఇంధనంగా కూడా ఉపయోగిస్తారు. చమరీమృగాల పాలనుండి "చ్ఛుర్పీ" (టిబెటన్, నేపాలీ భాషలు) లేదా బ్యాస్లాగ్ (మంగోలియన్) అనే ఒక రకం చీజ్ ను తయారుచేస్తారు. ఈ పాల నుండి తీసిన వెన్నను, టీలో కలిపి చేసిన బటర్ టీ ని టిబెట్ ప్రజలు విరివిగా తాగుతారు. ఈ వెన్నను దీపాలు వెలిగించటానికి, మత సంబంధ ఉత్సవాలలో ఉపయోగించే వెన్న శిల్పాలను సృష్టించడానికి కూడా ఉపయోగిస్తారు.
మృగాల మందలలో తరచూ చమరీ మృగాలకు మరియు సాధారణ బర్రెల మధ్య సంకరం ద్వారా పుట్టిన సంకర జాతి జంతువులు కూడా కనిపిస్తుంటాయి. వీటిని టిబెటన్ భాషలో డ్జో లేదా డ్జోప్క్యో అంటారు. మంగోలియన భాషలో వీటినే ఖైనాగ్ అంటారు. సాధారణ బర్రెలలాగా అంబాడే శబ్దము కాకుండా చమరీమృగాలు హుంకరిస్తారు.
చమరీమృగాలనుండి లభించే పోగులు మృదువుగా, నునువుగా ఉండి, బూడిద, గోధుమ, నలుపు మరియు తెలుపు మొదలైన అనేక వర్ణఛ్ఛాయలలో లభ్యమౌతాయి. 1.2 అంగుళాల పొడవుండే ఈ పోగులను మృగాల నుండి దువ్వడం లేదా విదిలించిండం ద్వారా సేకరిస్తారు. ఇలా లభ్యమైన పోగులను యేకటం ద్వారా తయారైన మొత్తని తంత్రులను వడికి ఉన్ని దారాన్ని తయారు చేస్తారు. ఈ దారాన్ని అనేక ఉన్నివస్త్రాలను అల్లటానికి ఉపయోగిస్తారు. చమరీమృగాల వెంట్రుకల నుండి తాళ్ళు, రగ్గులు మరియు అనేక ఇతర సామగ్రి తయారు చేస్తారు. ఈ జంతువుల తోలుతో బూట్లు, చేతిసంచుల తయారితో పాటు చిన్న పడవ నిర్మాణంలో కూడా ఉపయోగిస్తారు.
పశువు
గొడ్లు లేదా పశువులు మానవులకు ప్రియమైన పెంపుడు జంతువులుగా జీవించే క్షీరదాలు.
తెలుగు భాషలో పశువు పదానికున్న ప్రయోగాలు. పశువు నామవాచకంగా A beast, an animal, నాలుగుకాళ్ల జంతువు అని అర్ధం. A domestic animal such as a cow, buffalo, goat, or sheep. పశువుల కొట్టము అనగా a cow house. పశుభావము simplicity. పశుకృత్యము a brutal act. పశుఘ్నుడు a slayer of animals. పశుజనము the profane or brute folk, i.e., the heathen, the heterodox, or uninitiated. పశుపతి n. అనగా A name of Siva, as the master or ruler of all living creatures శివుడు. పశుప్రాయుడు a brutish or ignorant man.
గొడ్డు పదానికి కూడా వివిధ ప్రయోగాలున్నాయి. గొడ్డు నామవాచకంగా A beast. పశువు అని అర్ధం. ఇది adj. విశేషణంగా Barrenness గొడ్రాలితనము. Barren, sterile శూన్యము అని అర్ధాలున్నాయి. ఉదా: గొడ్డావు a barren cow, ఈనని పశువు. ఎనుపగొడ్డు, or ఎనుము a buffalo. ఎలుగుగొడ్డు అనగా ఎలుగుబంటి a bear, గొడ్లు kine, horned cattle. చిరుతగొడ్డు a leopard. గొడ్డు, గొడ్డురాలు or గొడ్రాలు n. అనగా పిల్లలులేని స్త్రీ. A barren woman. గొడ్డంబలి gruel without any rice in it. నూకలు లేని అంబలి. గొడ్డుజావ or గొడ్డుసంకటి ragi food without any sauce or curry to be taken with it. గొడ్డుకారము అనగా very hot మిక్కిలి కారముగా నున్న. గొడ్డుచెట్టు a barren tree ఫలింపని చెట్టు. గొడ్డుపోతు n. A useless man. నిష్క్రయోజనకుడు. గొడ్డుపోవు v. n. To become barren. గొడ్రాలగు. To become useless వ్యర్థమగు. To become effeminate పౌరుష హీనమగు. గొడ్డేరు n. A dry stream. నీళ్లు లేని యేరు. v. a. To rent or farm గుత్తచేయు. ఉదా: "గీ బొడ్డు పల్లెను గొడ్డేరి మోసపోతి నెట్లు చెల్లించు టంకంబు లేడుమార్లు?"
కిరీటము
కిరీటం లేదా మకుటం (ఆంగ్లం Crown) తలమీద ధరించే ఆభరణము. చాలా కిరీటాలు ఖరీదైన బంగారం, వెండి లోహాలతో తయారుచేయబడి రత్నాలు పొదగబడి వుంటాయి.
పాండవ మధ్యముడైన అర్జునుడు "కిరీటి" (కిరీటము ధరించినవాడు) గా పేరుపొందాడు.
సాంప్రదాయకంగఅ కిరీటాలు దేవతలు మరియు రాజులు ధరిస్తారు. వీరిలో కిరీటాన్ని ధరించడం అధికారం, వారసత్వం, అమరత్వం, సత్ప్రవర్తనం, గెలుపు మరియు గౌరవానికి సంకేతంగా భావిస్తారు. ఇవే కాకుండా కిరీటాలు, పువ్వులు, నక్షత్రాలు, ఆకులు, ముల్లు మొదలైన వాటితో తయారైనవి ఇతరులు ధరిస్తారు.
నందమూరి త్రివిక్రమరావు
నందమూరి త్రివిక్రమరావు ప్రముఖ తెలుగు సినిమా నిర్మాత. ఇతను నందమూరి తారక రామారావు తమ్ముడు.
ఐ.ఎమ్.డి.బిలో త్రివిక్రమరావు పేజీ.
ఉమ్మడి కుటుంబం
కుటుంబం అనగా భార్య, భర్త, పిల్లల సమూహం. ఉమ్మడి కుటుంబం అనగా ఒకే గృహంలో రెండు లేక అంతకంటే ఎక్కువ కుటుంబాల సమూహం. పూర్వ కాలం నుండి భారత దేశ కుటుంబ వ్యవస్థ ప్రధానంగా ఉమ్మడి కుటుంబ వ్యవస్థ. సాధారణంగా ఉమ్మడి కుటుంబ వ్యవస్థలో అమ్మమ్మ, తాతయ్యలు, నానమ్మ తాతయ్యలు, తల్లితండ్రులు భార్యా భర్తలు, పిల్లలు, వదిన, మరదలు, పిన్ని, అన్నయ్యలు, తమ్ముళ్ళు ఉంటారు.
చామరం
చామరం హిందూ దేవాలయాలలో కొన్ని పూజా సమయాలలో దేవునికి వింజామర లాగ వీచే ఉపకరణం. కొన్ని సేవలలో భక్తుల చేత కూడా వీనితో విసరమని చెబుతారు. దీనిని పొడవైన తెల్లని లేదా లేత గోధుమ రంగులో ఉండే మెత్తని వెంట్రుకలతో తయారుచేస్తారు. ఈ వెండ్రుకలు చమరీ మృగం తోకభాగం నుండి తీస్తారు. పట్టుకోవడానికి అనువుగా వెండితో చేసిన పిడి ఉంటుంది.
నీటి తేలు
నీటి తేలు (ఆంగ్లం Water Scorpion) నెపిడే (Nepidae) కుటుంబానికి చెందిన కీటకాలు. ఇవి చూడడానికి తేలు (Scorpion) లాగా కనిపిస్తాయి. వీటిలో 8 ప్రజాతులకు చెందిన జీవులు రెండు ఉపకుటుంబాలలో నెపినే (Nepinae) మరియు రానాట్రినే (Ranatrinae) ఉన్నాయి. రానాట్రా (Ranatra) ప్రజాతికి చెందిన జీవులు సూదుల్లాగా సన్నగా పొడవుగా ఉంటాయి. సాధారణమైన బ్రిటిష్ జాతి ("Nepa cinerea") చెరువులు మరియు నిలవ నీటిలో జీవిస్తాయి. ఇవి నీటిలోని చిన్న చిన్న కీటకాలను తింటాయి.
నెపా (Nepa) జీవులలో శరీరం వెడల్పుగా మరియు బల్లపరుపుగా ఉంటాయి. రానాట్రా (Ranatra) జీవులు మరియు వాటి కాళ్ళు సన్నగా పొడవుగా ఉంటాయి. తేలు వలె ఇది విష కీటకము కాదు.
పేడ పురుగు
పేడ పురుగు లేదా పెండ పురుగు (ఆంగ్లం Dung beetle) పశువుల మలంపై జీవించే ఒక విధమైన కీటకము.